নিউইয়র্কে গ্রেফতার বাংলাদেশি কূটনীতিক জামিনে মুক্ত | শেষ পাতা | Jugantor
মঙ্গলবার, ০৫ সেপ্টেম্বর ২০১৭
ই-পেপার
ফনেটিক ইউনিজয়
সার্চ

আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
শিল্প বাণিজ্য
টিউটোরিয়াল
বাতায়ন
উপসম্পাদকীয়
বাংলার মুখ
নগর-মহানগর
আইটি বিশ্ব
তারাঝিলমিল
উত্তরের জনপদ
আবহমান চট্টগ্রাম
রাজধানীর খবর
জাতীয়
আন্তর্জাতিক
সম্পাদকীয়
খেলা
অর্থনীতি
সারা দেশ
বিনোদন
শিক্ষাঙ্গন
পবিত্র হজ
ফিচার
তারাঝিলমিল (১৫ জুন, ২০১৭)সাহিত্য সাময়িকী (০৯ জুন, ২০১৭)ইসলাম ও জীবন (০৯ জুন, ২০১৭)সুস্থ থাকুন (১০ জুন, ২০১৭)সুরঞ্জনা (১২ জুন, ২০১৭)অর্থনীতি (১১ জুন, ২০১৭)প্রতিমঞ্চ (১৩ জুন, ২০১৭)স্বজন সমাবেশ (১৪ জুন, ২০১৭)প্রকৃতি ও জীবন (১০ জুন, ২০১৭)ঘরে বাইরে (১৩ জুন, ২০১৭)পরবাস (০৩ জুন, ২০১৭)বৈশাখ সংখ্যা (১৪ এপ্রিল, ২০১৭)চাকরির খোঁজ (০৯ জুন, ২০১৭)স্বাধীনতা দিবস সংখ্যা (২৬ মার্চ, ২০১৭)আন্তর্জাতিক নারী দিবস (০৮ মার্চ, ২০১৭)আলোকচিত্রে মহান স্বাধীনতা দিবস (২৭ মার্চ, ২০১৭)আলোকচিত্রে বর্ষবরণ (১৬ এপ্রিল, ২০১৭)বিচ্ছু (১১ জুন, ২০১৭)
দ্বিতীয় সংস্করণ
বিচ্ছু
প্রথম পাতা
শেষ পাতা
খেলা
খবর
দশ দিগন্ত
শিল্প বাণিজ্য
টিউটোরিয়াল
বাতায়ন
উপসম্পাদকীয়
বাংলার মুখ
নগর-মহানগর
আইটি বিশ্ব
তারাঝিলমিল
উত্তরের জনপদ
আবহমান চট্টগ্রাম
রাজধানীর খবর
আজকের পত্রিকা / শেষ পাতা
হাসানুজ্জামান সাকী, নিউইয়র্ক থেকে    |
প্রকাশ : ১৫ জুন, ২০১৭ ০০:০০:০০ প্রিন্ট
ভিয়েনা কনভেনশন লংঘন করেছে যুক্তরাষ্ট্র
নিউইয়র্কে গ্রেফতার বাংলাদেশি কূটনীতিক জামিনে মুক্ত
জামিনে মুক্তি পেয়েছেন নিউইয়র্কে বাংলাদেশের ডেপুটি কনসাল জেনারেল শাহেদুল ইসলাম। ৫০ হাজার ডলার বন্ডের বিনিময়ে নিউইয়র্ক সময় মঙ্গলবার রাত ৮টা ২০ মিনিটে ব্রঙ্কসের ভারমন সি বেইন সংশোধনী কেন্দ্র (কারেকশনাল সেন্টার) থেকে তাকে মুক্তি দেয়া হয়। গৃহকর্মী নির্যাতন, শ্রমিক পাচার ও হত্যার হুমকির অভিযোগে সোমবার তাকে জ্যামাইকার বাসা থেকে গ্রেফতার করে নিউইয়র্ক পুলিশ।
কনসাল জেনারেল শামীম আহসান তাৎক্ষণিক প্রতিক্রিয়ায় যুগান্তরকে বলেন, ব্রঙ্কসের ভারমন সি বেইন সংশোধনী কেন্দ্রে শাহেদুল ইসলামকে রাখা হয়েছিল। বিচারকের ঠিক করে দেয়া ৫০ হাজার ডলার বন্ডে তাকে মুক্ত করা হয়। তিনি বলেন, ‘শাহেদুল ইসলামের মুক্তির ব্যাপারে ঢাকার পররাষ্ট্র মন্ত্রণালয়ের তত্ত্বাবধানে ওয়াশিংটন ডিসিতে বাংলাদেশ দূতাবাস ও নিউইয়র্ক কনস্যুলেটের কর্মকর্তা-কর্মচারীরা আন্তরিকভাবে কাজ করেছেন।’
নিউইয়র্কে বাংলাদেশি কূটনীতিককে গ্রেফতার করে যুক্তরাষ্ট্র সুস্পষ্টভাবে ভিয়েনা কনভেনশন লংঘন করেছে বলে অভিযোগ করেছে বাংলাদেশ। মঙ্গলবার ঢাকায় মার্কিন দূতাবাসের চার্জ দ্য অ্যাফেয়ার্সকে তলব করে এ বিষয়ে অভিযোগ জানায় পররাষ্ট্র মন্ত্রণালয়। ওয়াশিংটন ডিসিতে অবস্থিত বাংলাদেশ দূতাবাসও এ বিষয়ে মার্কিন পররাষ্ট্র দফতরকে একই অভিযোগ জানিয়েছে। বুধবার ঢাকায় পররাষ্ট্র মন্ত্রণালয় থেকে পাঠানো এক বিজ্ঞপ্তিতে এসব কথা জানানো হয়।
বুধবার পররাষ্ট্র মন্ত্রণালয়ের বিজ্ঞপ্তিতে বলা হয়, ‘নিউইয়র্ক কনস্যুলেটের ডেপুটি কনসাল জেনারেল শাহেদুল ইসলামকে গ্রেফতারের বিষয়টি আমরা অবহিত হয়েছি। গৃহকর্মীকে নির্যাতন করার অভিযোগে তাকে গ্রেফতার করা হয়েছে।’ বিজ্ঞপ্তিতে জানানো হয়, ‘প্রায় তেরো মাস আগে ২০১৬ সালের ১৭ মে শাহেদুল ইসলামের বাসা থেকে নিরুদ্দেশ হন তার গৃহকর্মী। নিউইয়র্ক কনস্যুলেটের পক্ষ থেকে ওই সময় তাৎক্ষণিকভাবে বিষয়টি সংশ্লিষ্ট সবাইকে জানানো হয়। গৃহকর্মীর নিখোঁজের ঘটনা পরদিন ১৮ ও ১৯ মে স্টেট ডিপার্টমেন্টকে জানায় ওয়াশিংটনস্থ বাংলাদেশ দূতাবাস।’ পররাষ্ট্র মন্ত্রণালয় আরও জানায়, ‘শাহেদুল ইসলামকে গ্রেফতারের আগে এ বিষয়ে মার্কিন স্টেট ডিপার্টমেন্টের (পররাষ্ট্র দফতর) পক্ষ থেকে বাংলাদেশ দূতাবাসকে আর কিছুই জানানো হয়নি।’ বিজ্ঞপ্তিতে বলা হয়, ‘আমরা বিশ্বাস করি যে, শাহেদুল ইসলামকে গ্রেফতারের ঘটনা কনস্যুলার রিলেশনস সম্পর্কিত ১৯৬৩ সালের ভিয়েনা কনভেনশনের সুস্পষ্ট লংঘন। আমরা এ ঘটনার কঠোর প্রতিবাদ এবং ঢাকার মার্কিন দূতাবাসের চার্জ দ্য অ্যাফেয়ার্সকে এ বিষয়ে অভিযোগ জানিয়েছি। দূতাবাস বিষয়টি নিয়ে মার্কিন পররাষ্ট্র দফতরের সঙ্গে যোগাযোগ রাখছে। আমরা আশা করি, কূটনীতিক গ্রেফতারের বিষয়ে বাংলাদেশের উদ্বেগ যুক্তরাষ্ট্র যথাযথভাবে সমাধান করবে।’ পরিস্থিতি পর্যবেক্ষণের পাশাপাশি এ বিষয়ে সংশ্লিষ্ট সবার সহায়তা ও সহযোগিতার হাত প্রসারিত করার কথা ব্যক্ত করা হয় বিজ্ঞপ্তিতে। গৃহকর্মীকে নির্যাতন এবং মজুরি চাওয়ায় হত্যার হুমকির অভিযোগে সোমবার নিউইয়র্কে বাংলাদেশ কনস্যুলেটের ডেপুটি কনসাল জেনারেল শাহেদুল ইসলামকে গ্রেফতার করার পর ওইদিনই তাকে কুইন্সের অপরাধ আদালতে তোলা হলে বিচারক তাকে ৫০ হাজার ডলারের বন্ড বা নগদ ২৫ হাজার ডলারে জামিন মঞ্জুর করেন। কিন্তু নগদ অর্থের পরিবর্তে বন্ড দেয়ায় সিদ্ধান্ত নেয়া হলে শাহেদুল ইসলামের জামিনে মুক্তি বিলম্বিত হয়। পরদিন মঙ্গলবার সকালে কুইন্সের অপরাধ আদালতে গিয়ে দেখা যায়, কনসাল জেনারেল শামীম আহসান, ফার্স্ট সেক্রেটারি শামীম হোসেন, থার্ড সেক্রেটারি আসিব আহমেদ ও শাহেদুল ইসলামের আত্মীয়স্বজনরা জামিনের বন্ডের জন্য অপেক্ষা করছেন। সারাদিন অপেক্ষার পর বিকালে বন্ড পাওয়া গেলে বিচারক তা পরীক্ষা-নিরীক্ষা করে সই করেন। বন্ডের রসিদ নিয়ে ফার্স্ট সেক্রেটারি শামীম হোসেন যান ব্রঙ্কসের সংশোধনী কেন্দ্রে। সেখানে নানা প্রক্রিয়া সম্পন্ন করে রাত ৮টা ২০ মিনিটে মুক্তি পান শাহেদুল ইসলাম। নিউইয়র্কের ডেপুটি কনসাল জেনারেল শাহেদুল ইসলামের বাড়ি ঠাকুরগাঁওয়ের আর্ট গ্যালারি আশ্রমপাড়া। তার বাবা মরহুম খাদেমুল ইসলাম ছিলেন আওয়ামী লীগের বর্ষীয়ান নেতা ও সংসদ সদস্য। বাবা মারা যাওয়ার পর ওই আসনে আওয়ামী লীগের মনোনয়ন প্রত্যাশী ছিলেন শাহেদুল ইসলাম। কিন্তু তিনি মনোনয়ন পাননি। মনোনয়ন পান আওয়ামী লীগ কেন্দ্রীয় কমিটির বর্তমান প্রেসিডিয়াম সদস্য, সাবেক পানিসম্পদমন্ত্রী রমেশ চন্দ্র সেন। জানা গেছে, ২০১১ সালে শাহেদুল ইসলামকে নিউইয়র্কের কনসাল হিসেবে রাজনৈতিক নিয়োগ দেয়া হয়। পরে তিনি ডেপুটি কনসাল জেনারেল হিসেবে পদোন্নতি পান। এর আগে তিনি সপরিবারে কানাডায় বসবাস করছিলেন।
২০১২ সালের শেষদিকে শাহেদুল ইসলাম বাংলাদেশ থেকে মোহাম্মদ আমিন ওরফে রুহুল আমিন নামে একজনকে গৃহকর্মী হিসেবে নিউইয়র্কে নিয়ে আসেন। গত বছরের মে মাসে শাহেদুল ইসলামের বাসা থেকে নিরুদ্দেশ হন সেই গৃহকর্মী।
আদালত জানায়, মোহাম্মদ রুহুল আমিন বাসা থেকে পালিয়ে পুলিশের কাছে গিয়ে শাহেদুল ইসলামের বিরুদ্ধে তাকে বেতন না দেয়া, শারীরিক নির্যাতন ও বাংলাদেশে তার পরিবারকে হত্যার হুমকির অভিযোগ করেন। রুহুল আমিন আরও অভিযোগ করেন, তাকে দিয়ে দৈনিক ১৮ ঘণ্টা কাজ করালেও বিনিময়ে কোনো বেতন দেয়া হয়নি। উপরন্তু তার পাসপোর্টসহ প্রয়োজনীয় কাগজপত্র জব্দ করেন শাহেদুল ইসলাম। অভিযোগে গৃহকর্মী আরও জানান, বেতন দাবি করলেই তাকে মারধর করা হতো। এমনকি বাংলাদেশে তার বৃদ্ধ মা ও ছেলেমেয়েকেও হত্যার হুমকি দেয়া হতো। এ অভিযোগে সোমবার বেলা ১১টার দিকে জ্যামাইকার বাসা থেকে শাহেদুল ইসলামকে গ্রেফতার করে পুলিশ।
নিউইয়র্কের সাবেক পাবলিক ডিফেন্ডার অ্যাটর্নি মঈন চৌধুরী যুগান্তরকে বলেন, শাহেদুল ইসলামের বিরুদ্ধে যে অভিযোগ আনা হয়েছে আদালতে তা প্রমাণ করা কঠিন হবে। মামলার বাদী গৃহকর্মী এক বছরেরও বেশি সময় নিখোঁজ ছিলেন। এতদিন পর তিনি গৃহকর্তার বিরুদ্ধে অভিযোগ করছেন। তাহলে এতদিন তিনি কোথায় ছিলেন।
নাম প্রকাশে অনিচ্ছুুক নিউইয়র্ক কনসুলেট জেনারেলের এক কর্মকর্তা যুগান্তরকে বলেন, যুক্তরাষ্ট্র অভিবাসীবান্ধব দেশ হওয়ায় এখানে স্থায়ী বসবাসের জন্য অনেকেই নানা উপায় খোঁজেন। শাহেদুল ইসলামের গৃহকর্মী রুহুল আমিন পারিবারিক নির্যাতনের (ডমেস্টিক ভায়োলেন্স) অভিযোগ এনে মার্কিন যুক্তরাষ্ট্রে আশ্রয় লাভের সুযোগ খুঁজছেন কিনা, এ বিষয়টিও খতিয়ে দেখা উচিত।
মূলধারার রাজনীতিক ও কমিউনিটির একজন নেতা বলেন, এক বাংলাদেশিকে সুবিধা পাইয়ে দেয়ার নামে অনেক সময় আমরা অপর বাংলাদেশিকে অনৈতিকভাবে বিপদে ফেলে দিচ্ছি- যা একেবারেই অনুচিত। এতে করে যুক্তরাষ্ট্রে বাংলাদেশের সুনাম ক্ষুণœ হচ্ছে।
উল্লেখ্য, ২০১৪ সালের মার্চে নিউইয়র্কের তৎকালীন কনসাল জেনারেল মনিরুল ইসলাম এবং তার স্ত্রী ফাহিমা ইসলাম প্রভার বিরুদ্ধে ম্যানহাটন ফেডারেল আদালতে নির্যাতনের অভিযোগ এনে মামলা করেছিলেন মাসুদ পারভেজ রানা নামের এক গৃহকর্মী। মামলার খবর শুনে ওইদিনেই সপরিবারে নিউইয়র্ক ত্যাগ করেন মনিরুল ইসলাম। জানা গেছে, ওই গৃহকর্মী গ্রিনকার্ড লাভের মাধ্যমে যুক্তরাষ্ট্রে স্থায়ীভাবে বসবাসের সুযোগ পেয়েছেন। মনিরুল ইসলামের এ ঘটনার কয়েক মাস আগে নিজ দেশের এক গৃহকর্মীকে নির্যাতনের অভিযোগে ভারতীয় কনসুলেটের ডেপুটি কনসাল জেনারেল দেবযানি খোবরাগাড়েকে গ্রেফতার করার পর প্রকাশ্যে হাতকড়া পরানোর ঘটনায় তোলপাড় সৃষ্টি হয়। নিজ দেশের কূটনীতিক গ্রেফতারে ওই সময় কড়া প্রতিক্রিয়া দেখায় ভারত। এ নিয়ে কিছুদিন যুক্তরাষ্ট্র ও ভারতের কূটনৈতিক সম্পর্কে টানাপোড়েন চলে। পরে আদালত থেকে জামিন নিয়ে ভারতীয় ওই কূটনীতিক যুক্তরাষ্ট্র ত্যাগ করেন।
নিউইয়র্কের ডেপুটি কনসাল জেনারেল শাহেদুল ইসলামের মুক্তি লাভের পর তার বিষয়টি কিভাবে সুরাহা হবে, তার ভাগ্যেই বা কী রয়েছে সে সম্পর্কে নিশ্চিত করে সংশ্লিষ্ট কেউ কিছু বলতে পারেননি।
আরো পড়ুন
পানির দরে চামড়া
শান্তিময় বাংলাদেশ গড়ে তুলুন : প্রধানমন্ত্রী
ঈদের ছুটিতে যমুনা ফিউচার পার্কে দর্শনার্থীদের ভিড়
গাজীপুরে ড্রামে মিলল স্কুল শিক্ষিকার লাশ
শোকে-দুঃখে রূপার বাড়িতে ঈদ
ধর্মীয় ভাবগাম্ভীর্র্যে ঈদুল আজহা উদযাপিত
শীর্ষ খবর
সর্বশেষ খবর
জাতীয়
আগামী বছর অক্টোবরে নির্বাচন হতে পারে : অর্থমন্ত্রী
রাজধানীতে ছাত্রলীগ নেতাকে পিটিয়ে হত্যা
আন্তর্জাতিক
অক্সিজেনের অভাবে ফের ৪৯ শিশুর মৃত্যু
নিপীড়ন বন্ধ করে রোহিঙ্গাদের নাগরিকত্ব দিন : মালালা
রাজনীতি
ঈদে ক্ষমতাসীনরা বন্য উৎসব চালিয়েছে: রিজভী
আন্দোলনের ডাক দিয়ে হিন্দি সিরিয়াল দেখে বিএনপি: ওবায়দুল
খেলা
দিনশেষে টাইগারদের স্কোর ৬ উইকেটে ২৫৩
ইতিহাসের পাতায় ন্যাথান লিয়ন
ফেসবুকের নতুন ফিচার ‘ওয়াচ’
শিশুর অ্যাজমায় যা জানবেন
পশুত্বকে কতটা কোরবানি দিতে পেরেছি
পৃথিবী থেকে হিংসা-বিদ্বেষ বিদায় হোক
ঈদের ছুটিতে যমুনা ফিউচার পার্কে দর্শনার্থীদের ভিড়
পানির দরে চামড়া
রোহিঙ্গা সংকট নিয়ে মধ্যস্থতা করতে চায় জাকার্তা
মিরপুরে র‌্যাবের 'জঙ্গিবিরোধী' অভিযান
অবশেষে অভিনয়ে ফিরছেন শাবনূর
রাজধানীতে ভাগ্নের হাতে মামা খুন
প্রথম পাতা
শেষ পাতা
খবর
নগর-মহানগর
সম্পাদকীয়
উপসম্পাদকীয়
বাতায়ন
আইটি বিশ্ব
দশ দিগন্ত
টিউটোরিয়াল
খেলা
তারাঝিলমিল
শিল্প বাণিজ্য
বাংলার মুখ
উত্তরের জনপদ
আবহমান চট্টগ্রাম
শোক সংবাদ
রাজধানীর খবর
দ্বিতীয় সংস্করণ
RSS Feed
Mobile App
ভারপ্রাপ্ত সম্পাদক : সাইফুল আলম, প্রকাশক : সালমা ইসলাম
প্রকাশক কর্তৃক ক-২৪৪ প্রগতি সরণি, কুড়িল (বিশ্বরোড), বারিধারা, ঢাকা-১২২৯ থেকে প্রকাশিত এবং যমুনা প্রিন্টিং এন্ড পাবলিশিং লিঃ থেকে মুদ্রিত।
পিএবিএক্স : ৮৪১৯২১১-৫, রিপোর্টিং : ৮৪১৯২২৮, বিজ্ঞাপন : ৮৪১৯২১৬, ফ্যাক্স : ৮৪১৯২১৭, সার্কুলেশন : ৮৪১৯২২৯। ফ্যাক্স : ৮৪১৯২১৮, ৮৪১৯২১৯, ৮৪১৯২২০
E-mail: jugantor.mail@gmail.com
Design and Developed by
উপরে
শিরোনাম :
ঈদের ছুটিতে যমুনা ফিউচার পার্কে দর্শনার্থীদের ভিড়        পানির দরে চামড়া       মিরপুরে র‌্যাবের 'জঙ্গিবিরোধী' অভিযান       রাজধানীতে ভাগ্নের হাতে মামা খুন       রাখাইনে নতুন ধরনের গণহত্যা